Emelt óraszámú humán tagozat 0001

|  |  |  |
| --- | --- | --- |
| **Tanulmányi terület** | **Kód** | **Felvehető** |
| Emelt óraszámú humán tagozat | 0001 |  15 fő |
|  **Felvételi** | Központi írásbeli vizsga magyar nyelvből és matematikábólIdőpont: 2025. január 18. 10.00 óraSzóbeli vizsga: magyar nyelv és irodalom és történelem tantárgyakból Időpont: 2025. március 5-6-7. |
| **Értékelés** | A hozott pontok számítása a 7. osztály év végi és a 8. osztály félévi eredményei alapján történik.Számításba vett tantárgyak:* magyar nyelv és irodalom átlaga
* idegen nyelv
* történelem
* matematika
* biológia

A hozott pontszám: maximum 50 pontA szerzett pontok számítása:- A központi írásbeli vizsga pontszáma (maximum 100 pont)- A szóbeli vizsga pontszáma (maximum 50 pont)A hozott és a szerzett pontokkal összesen 200 pont szerezhető. |

**Jellemzője:** A speciális humán csoportok diákjai emelt óraszámban tanulják a magyar nyelv és irodalom valamint a történelem tantárgyat.

**Kiknek ajánljuk:** Ezt a képzési formát elsősorban azoknak ajánljuk, akik különös érdeklődést mutatnak a humán tantárgyak iránt, és/vagy olyan egyetemen vagy főiskolán szeretnének továbbtanulni, amelyen a történelem és/vagy a magyar nyelv és irodalom a kötelező érettségi/felvételi tárgy (jogi, közgazdasági, államigazgatási, tanári, valamint médiával és kommunikációval kapcsolatos pályák).

Emellett iskolánk a 11. évfolyamtól szinte minden tantárgyból indít emelt szintű képzéseket, fakultációkat. Ha megváltozik a tanuló érdeklődése, akkor sincs semmi veszve. A kínálatból a tanulók szabadon választhatnak egy-egy tantárgyat a továbbtanulási szándékuknak megfelelően, amely felkészít az emelt szintű érettségi vizsgára.

**A humán tagozaton folyó történelem- illetve magyar nyelv- és irodalomoktatás**

Az elmúlt évtizedben érezhetően megnőtt az érdeklődés a társadalomtudományok, ezen belül a történettudomány, a történelem tanulása iránt. Iskolánk évek óta sikeresen készíti fel a tanulóit a felsőfokú tanulmányokra, az egyetemi, főiskolai felvételi színvonal elérésére. Ezért döntött úgy az iskolavezetés, hogy a humán csoportok beindításával megpróbál megfelelni a jelentkező tanulói igényeknek: magyar nyelv és irodalomból illetve történelemből a követelményeknek megfelelő, mélyebb, átfogóbb ismeretek megszerzésére biztosít lehetőséget a csoportok megszervezésével.

A történelmet valamint a magyar nyelvet és irodalmat a négy év során mindvégig emelt óraszámban, kis létszámú, 15-17 fős csoportokban tanulják a diákok, ami lehetőséget biztosít a tananyag elmélyültebb elsajátítására, az összefüggések alaposabb áttekintésére, a logikusabb rendszerezésre, az emelt szintű érettségi vizsgákra történő felkészülésre. Célunk nem annyira az ismeretanyag mennyiségének növelése, inkább az elmélyült, alapos tanulás lehetőségének biztosítása, és a mai kor és az érettségi követelményeinek megfelelően az írásbeli- és szóbeli kommunikációs készség erőteljes fejlesztése. Ez utóbbiak a választott pályán is elengedhetetlenül szükségesek lesznek a sikeres szerepléshez.

**A felvételi vizsga menete**

Humán tagozatunk célja a történelem és az irodalom iránt érdeklődő diákok felkészítése az emelt szintű érettségire, és azon túl is az általános műveltség fejlesztése, a problémaközpontú gondolkodásmód kialakítása. Éppen ezért a felvételin azt várjuk, hogy a leendő tanulóink érdeklődéssel forduljanak a humán tárgyak felé.

**Témakörök (történelem, irodalom) a szóbeli felvételire - 2025-2026**

A felvételiző az alábbi tételek közül húz. Mind a történelem, mind az irodalom témakörből számot ad tudásáról, tehát nem egyik vagy másik témakörből választ! *Például: Ha kihúzza a kettes tételt, akkor egyrészt Hunyadi Mátyás tevékenységét is be kell mutatnia, másrészt ismernie kell a mondatrészeket is, valamint egy szabadon választott irodalmi műről is kell beszélnie.* A felvételin felkészülési időt és szakirodalmat biztosítunk a felvételizők számára. Fontos szempont, hogy a vizsgázó ne csak adatok egymás utáni halmozására törekedjen, hanem egy nyolcadikos tanulótól elvárható szinten, értő módon mutassa be a témakörök legfontosabb jellemzőit!

|  |  |  |
| --- | --- | --- |
|  | **TÖRTÉNELEM** | **MAGYAR NYELV ÉS IRODALOM** |
| 1. | Ókori görög poliszok bemutatása: Athén és Spárta | Mássalhangzótörvények + 1 szabadon választott irodalmi mű bemutatása |
| 2. | IV. Béla uralkodása és a tatárjárás | Szófajok + 1 szabadon választott irodalmi mű bemutatása |
| 3. | Hunyadi Mátyás uralkodása | Mondatrészek + 1 szabadon választott irodalmi mű bemutatása |
| 4. | Széchenyi István elméleti és gyakorlati munkássága | Szóelemek + 1 szabadon választott irodalmi mű bemutatása |
| 5. | Az I. világháború okai és jellegzetes hadviselése | Költői eszközök + 1 szabadon választott irodalmi mű bemutatása |
| 6. | Magyarország a II. világháborúban | Verselés és rímfajták + 1 szabadon választott irodalmi mű bemutatása |
| 7. | A középkori város és a céhes ipar jellemzői | Műnemek és műfajok + 1 szabadon választott irodalmi mű bemutatása |
| 8. | A nagy földrajzi felfedezések és hatásaik | Hangalak és jelentés + 1 szabadon választott irodalmi mű bemutatása |
| 9. | A reformáció: Luther Márton és Kálvin János fő tanai | Helyesírási alapelvek + 1 szabadon választott irodalmi mű bemutatása |
| 10. | A náci és a kommunista ideológia és diktatúra bemutatása  | Alá- és mellérendelő mondatok + 1 szabadon választott irodalmi mű bemutatása |

**Értékelés**

|  |  |  |
| --- | --- | --- |
| **Történelem** | **Irodalom**  | **Előadásmód** |
| Tájékozódás térben és időben  |  5 pont | Nyelvtani, irodalmi, kulturális tájékozottság | Világos, tagolt szöveg- és mondatszerkesztés |
| Szaknyelv használata | 10 pont | Tárgyi tudás | Lényegkiemelés, logikus érvelés |
| Összefüggések feltárása  | 10 pont | Gondolatgazdagság, rendszerezés | Megfelelő szóhasználat, érthető előadásmód |
| **Összesen: 50 pont** | **25 pont** | **15 pont** | **10 pont** |